《柳梢青（戏简尚菊涧）》
宋代·刘镇

瞥眼光阴。章台旧路，杨柳春深。尚忆风流，殢人倚玉，替客挥金。

尚阳醉后分襟。想妒雨、嗔云到今。消息真时，笑啼难处，方表人心。

作者简介：宋广州南海人，字叔安，号随如。宁宗嘉泰二年进士。以诖误谪居三山三十年。性恬淡，士大夫皆贤之。工诗词，尤长于诗，明白清润，为时所推。有《随如百咏》。